На основу члана 56. Закона о локалној самоуправи („Службени гласник РС", број 129/2007 и 83/2014 - други закон, 101/2016 –др закон), члана 95., l02. и 103. Закона о запосленима у аутономним покрајинама и јединицама локалне самоуправе („Службени гласник РС", број 21/2016), члана 68. Статута Општине Владичин Хан („Службени гласник Пчињског округа“ број 21/2008 и и 08/2009 и „Службени гласник Града Врања", број 11/2013 и 5/2017), члана 51. Пословника о раду Општинског већа Општине Владичин Хан („Службени Гласник Града Врања "број 40/13,) и Правилника о организацији и систематизацији радних места у Општинској Управи Општине Владичин Хан број 06-142/1/2016-01од 30.11.2016.године и Правилника о измени и допуни Правилника о организацији и систематизацији радних места у Општинској управи Општине Владичин Хан 06-47/13/17-III од 20.03.2017 године и Одлуке Општинског Већа Општине Владичин Хан број 06-95/5/17-III, Oпштинско веће Општине Владичин Хан на седници одржаној дана 08.06.2017.године

РАСПИСУЈЕ И ОГЛАШАВА

ЈАВНИ КОНКУРС ЗА ПОПУЊАВАЊЕ ПОЛОЖАЈА НАЧЕЛНИКА ОПШТИНСКЕ УПРАВЕ ОПШТИНЕ ВЛАДИЧИН ХАН

на пет година

**I**

Орган у коме се положај попуњава:

Општинска управа Општине Владичин Хан

**II**

Положај који се попуњава:

Начелник Општинске управе Општине Владичин Хан

**III**

Опис послова из Правилника о организацији и систематизацији радних места у Општинској Управи Општине Владичин Хан број 06-142/1/2016-01од 30.11.2016.године и Правилника о измени и допуни Правилника о организацији и систематизацији радних места у Општинској управи Општине Владичин Хан 06-47/13/17-III од 20.03.2017 године :

Начелник Општинске управе Општине Владичин Хан руководи и координира радом Општинске управе ; планира, усмерава и надзире рад Општинске управа; усклађује рад организационих јединица Општинске управе и обезбеђује њено функционисање као јединственог органа; остварује сарадњу организационих јединица у оквиру Општинске управе; обавља и друге послове у складу са законом, Статутом града, одлукама Скупштине Оппштине , Општинског већа и Председника општине.

**IV**

Услови за кандидата:

* да је пунолетан држављанин Републике Србије;
* да није правноснажно осуђиван на безусловну казну затвора од најмање шест

месеци;

* да раније није престајао радни однос у државном органу, односно органу аутономне покрајине или јединице локалне самоуправе, због теже повреде дужности из радног односа;
* да има стечено високо образовање из научне области правне науке на основним академским студијама у обиму од најмање 240 ЕСПБ бодова, мастер академским студијама, мастер струковним студијама, специјалистичким академским студијама, специјалистичким струковним студијама, односно на основним студијама у трајању од најмање четири године или специјалистичким студијама на факултету;
* да има положен државни стручни испит;
* да има најмање пет година радног искуства у струци.
* **V**

Пријава на конкурс садржи: име и презиме кандидата, датум и место рођења, адресу становања, број телефона, e-mail адресу, податке о образовању, податке о врсти и дужини радног искуства с кратким описом послова на којима је кандидат радио до подношења пријаве на конкурс и одговорности на тим пословима, податке о стручном усавршавању и податке о посебним областима знања.

Пријава на конкурс мора бити својеручно потписана. Уз пријаву на јавни конкурс кандидат подноси следећу документацију:

* извод из матичне књиге рођених;
* уверење о држављанству;
* диплома о стручној спреми;
* исправе којима се доказује радно искуство у струци од најмање 5 (пет) година (потврде, решења и други акти из којих се види на којим пословима, са којом стручном спремом и у ком периоду је стечено радно искуство);
* уверење Министарства унутрашњих послова - Полицијске управе да није правноснажно осуђиван на безусловну казну затвора од најмање шест месеци (издато након објављивања овог конкурса);
* уверење о положеном државном стручном испиту (лица са положеним правосудним испитом уместо уверења о положеном државном стручном испиту достављају уверење о положеном правосудном испиту; лица са положеним стручним испитом за запослене у државним органима, уместо уверења о положеном државном стручном испиту достављају уверење о положеном стручном испиту за запослене у државним органима);
* исправе којима се доказује да раније није престајао радни однос у државном органу, односно органу аутономне покрајине или јединице локалне самоуправе, због теже повреде дужности из радног односа.

Сви докази прилажу се у оригиналу или у овереној фотокопији.

Одредбом члана 9. и члана 103. Закона о општем управном поступку („Службени гласник РС", бр. 18/2016) прописано је, између осталог, да орган може да врши увид, прибавља и обрађује личне податке о чињеницама о којима се води службена евиденција, осим ако странка изричито изјави да ће податке прибавити сама.

Документи о чињеницама о којима се води службена евиденција су: уверење о држављанству; извод из матичне књиге рођених; уверење о положеном државном стручном испиту за рад у државним органима, односно уверење о положеном правосудном испиту.

Потребно је да учесник конкурса, уз напред наведене доказе, достави изјаву којом се опредељује за једну од могућности, да орган прибави податке о којима се води службена евиденција или да ће то кандитат учинити сам.

Образац изјаве доступан је на сајту Општине Владичин Хан и објављен је уз Јавни конкурс за попуњавање положаја начелника Општинске управе Општине Владичин Хан.

**VI**

У изборном поступку, Конкурсна комисија врши проверу и оцењивање:

1. Стручне оспособљености за рад на положају начелника Општинске управе Општине Владичин Хан - усмено, путем разговора
2. Знање, из области система локалне самоуправе (познавања Закона о локалној самоуправи („Службени гласник РС", број 129/2007, 83/2014 - други закон и 101/2016 - други закон), Закона о запосленима у аутономним покрајинама и јединицама локалне самоуправе („Службени гласник РС", број 21/2016) и Закона о финансирању локалне самоуправе („Службени гласник РС", број 62/2006, 47/2011, 93/2012, 83/2016 и 104/2016 - други закон) - усмено путем разговор^.
3. Вештина комуникације, усмено, путем разговора.

**VII**

Објављивање јавног конкурса: Јавни конкурс за попуњавање положаја начелника Општинске управе Општине Владичин Хан објављује се на веб сајту Општине Владичин Хан [www.vladicinhan.org.rs](http://www.vladicinhan.org.rs).

Oбавештење о јавном конкурсу , са адресом интернтет презентације Општине Владичин Хан на којој је објављен јавни конкурс објављује се у дневним новинама Информер које се дистрибуирају на територији Републике Србије.

**VIII**

Рок за подношење пријаве на конкурс: Рок за подношење пријаве на конкурс је 30 дана од дана оглашавања обавештења о јавном конкурсу у дневним новинама Информер.

Неблаговремене, недопуштене, неразумљиве или непотпуне пријаве кандидата и пријаве уз које кандидати нису приложили све потребне доказе, конкурсна комисија одбацује закључком против кога се може изјавити жалба жалбеној комисији у року од осам дана од дана пријема закључка.

Жалба кандидата не задржава извршење закључка.

**IX**

Адреса на коју се подносе пријаве на конкурс: Пријаве и доказе о испуњавању услова конкурса кандидат може доставити лично или препорученом пошиљком: Општинском већу Општине Владичин Хан на адреси Светосавска број 1, 17510 Владичин Хан или на шалтеру број 1. Услужног центра Општине Владичин Хан), са назнаком: „Пријава на Јавни конкурс за попуњавање положаја начелника Општинске управе Општине Владичин Хан".

**X**

Лице задужено за давање обавештења о јавном конкурсу: Маја Стојановић, Канцеларија бр. 16, у периоду од 10-12 часова, Општинске управе Општине Владичин Хан, тел. 017/ 390-501 локал 215.

**XI**

Изборни поступак:

Конкурсна комисија ће, о месту, дану и времену када ће се обавити провера знања и вештина руковођења, обавестити учеснике конкурса, чије су пријаве

благовремене и потпуне, уз које су приложени сви потребни докази и који испуњавају услове за рад на положају начелника Општинске управе Општине Владичин Хан.

Сви изрази, појмови, именице, придеви и глаголи у овом огласу који су употребљени у мушком роду, односе се без дискриминације и на особе женског пола.

**ОПШТИНСКО ВЕЋЕ ОПШТИНЕ ВЛАДИЧИН ХАН**

**БРОЈ 06-95/5-1/17-III**

**П Р Е Д С Е Д Н И К**

**Горан Младеновић**

На основу члана 13. Закона о заштити података о личности („Службени гласник РС”, бр. 97/08, 104/09 - др.закон, 68/12 - одлука УС и 107/12)[[1]](#footnote-2), а ради учествовања на јавном конкурсу за попуњавање положаја начелника Општинске управе Општине Владичин Хан, дајем следећу

И З Ј А В У

Сагласан/а сам да се мој ЈМБГ, користи искључиво у сврху прикупљања података који се односе на доказ[[2]](#footnote-3):

1. Уверење о држављанству, упис извршен у књугу држављана у општини (навести општину/месну канцеларију),
2. Извод из матичне књиге рођених, упис извршен у МКР општине ,
3. Уверење о положеном државном стручном испиту за рад у државним органима,

положеног дана . године, пред комисијом

(навести државни орган),

1. Уверење о положеном правосудном испиту, положеног дана .

године, пред комисијом (навести државни орган).

(ЈМБГ даваоца изјаве)

(место и датум) (потпис даваоца изјаве)

На основу члана 103. став 3. Закона о општем управном поступку („Службени гласник РС”, број 18/2016)[[3]](#footnote-4), а ради учествовања на јавном конкурсу за попуњавање положаја начелника Општинске управе Општине Владичин Хан, дајем следећу

И З Ј А В У

Изјављујем да ћу сам/а за потребе поступка прибавити и доставити, до истека рока за подношење пријава на наведени јавни конкурс, доказ[[4]](#footnote-5) :

1. Оригинал или оверену фотокопију уверења о држављанству,
2. Оригинал или оверену фотокопију извода из матичне књиге рођених,
3. Оригинал или оверену фотокопију доказа о положеном државном стручном испиту за рад у државним органима,
4. Оригинал или оверену фотокопију доказа о положеном правосудном испиту.

(место и датум) (потпис даваоца изјаве

1. Сагласно одредби члана 13. Закона о заштити података о личности („Службени гласник РС”, бр. 97/08, 104/09 - др.закон, 68/12 - одлука УС и 107/12)1 , орган власти обрађује податке без пристанка лица, ако је обрада неопходна ради обављања послова из своје надлежности одређених Законом у циљу остваривања интереса националне или јавне безбедности, одбране земље, спречавања, откривања, истраге и гоњења за кривична дела економских, односно финансијских интереса државе, заштите здравља и морала, заштите права и слобода и другог јавног интереса, а у другим случајевима на основу писменог пристанка лица. [↑](#footnote-ref-2)
2. Потребно је заокружити број испред доказа који ће учесник конкурса сам прибавити. [↑](#footnote-ref-3)
3. Сагласно одредби члана 103. став 3. Закона о општем управном поступку („Службени гласник РС”, број 18/2016), у постуку који се окреће по захтеву странке орган може да врши увид, прибавља и обрађује личне податке о чињеницама о којима се води службена евиденција када је то неопходно за одлучивање, осим ако странка изричито изјави да ће те податке прибавити сама. Ако странка у року не поднесе личне податке неопходне за одлучивање органе, захтев за покретање постука ће се сматрати неуредним. [↑](#footnote-ref-4)
4. Потребно је заокружити број испред доказа који ће учесник конкурса сам прибавити. [↑](#footnote-ref-5)